Такія неверагодна каштоўныя падарункі нашай краіне паднясуць не ўпершыню. Нядаўна ў дар музею перадалі 33 унікальныя экспанаты ледніковага перыяду. Сярод іх — чарапы маманта, шарсцістага насарога і аўцабыка, бівень мастадонта, сківіца пячорнага мядзведзя, косткі дзікіх коней, бізона і іншае. Ёсць і фрагмент ніжняй сківіцы маленькага маманта, які, верагодна, пражыў толькі каля тыдня. Значная частка гэтых жывёл вымерла 10—15 тысяч гадоў таму.